Številka: 900-263/2013-4

Datum: 12. 12. 2013

**Z A P I S N I K**

22. redne seje Sveta Četrtne skupnosti Rožnik MOL, ki je bila v sredo, 11. 12. 2013 ob 14. uri na Cankarjevem vrhu v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Dušan Fatur, Selma Halilović, Borut Knez, Saša Novak, Vesna Škerl, Živa Vidmar in Jožica Vrhunc.

ODSOTNI ČLANI SVETA: Tomaž Šemrov – opr. odsotnost, Tomaž Čučnik, Gregor Ciglar, Anton Franc Gunde, Ana Iskra, Rastko Korošec, Daniel Kušer.

OSTALI NAVZOČI: Vesna Žveglič in Mojca Mak, javna uslužbenka SLS, MU, MOL.

**POLOŽITEV CVETJA**

Podpredsednica Četrtne skupnosti Rožnik je prisotne pozdravila in povedala, da imajo sejo na Cankarjevem vrhu, saj je minilo 95 let, odkar je umrl naš veliki pisatelj Ivan Cankar. Besedo je predala gostji Vesni Žveglič, ki je iz svoje knjige *IvanCankar.com* prebrala spomin Izidorja Cankarja o obisku pri bratrancu Ivanu na Rožniku, Živa Vidmar pa je prav tako prebrala spomin na obisk pri Cankarju Josipa Vidmarja. Vesna je tudi prebrala iz svoje knjige odlomek o minljivosti spomenikov, saj se je svet ČS zbral ob obglavljenem spomeniku.

Po opravljeni slovesnosti so se člani in članice preselili na toplo.

Ob 14.30 je predsedujoča ugotovila, da je od 15-ih članov sveta prisotnih 8 članov, kar pomeni, da je bil svet sklepčen in predsednica je predlagala prehod na sklicano sejo z naslednjim dnevnim redom:

1. Potrditev zapisnika 21. redne seje Sveta Četrtne skupnosti Rožnik, MOL.

2. Razno.

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 21. REDNE SEJE SVETA ČETRTNE SKUPNOSTI ROŽNIK, MOL**

Predlog zapisnika 21. redne seje so člani sveta prejeli skupaj s sklicem na sejo. Predsedujoča je prisotne pozvala, da podajo svoje morebitne pripombe. Glede na to, da pripomb ni bilo, je dala na glasovanje naslednji:

**Predlog SKLEPA št. 1/22:**

**Svet Četrtne skupnosti Rožnik, Mestne občine Ljubljana potrjuje zapisnik 21. redne seje Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta, 1 član sveta se je glasovanja vzdržal.

**Sklep 1/22 je bil sprejet.**

**AD 3**

**RAZNO**

Pri tej točki dnevnega reda ni bilo razprave. Predsedujoča je ob 15. uri zaključila sejo.

Zapisala:

Mojca Mak

 Živa Vidmar,

 podpredsednica sveta

 Četrtna skupnost Rožnik,

 Mestna občina Ljubljana